**Zaključci sa 8. sjednice NVa- 04.04.2025.**

**Dnevni red**

1. Usvajanje zapisnika sa 7. sjednice Nastavničkog vijeća održane 28. veljače 2025.,

2. Realizacija nastavnih sati po predmetima u završnim razredima zaključno sa 3.4.2025.,

3. Osvrt na negativne ocjena po predmetima (kritični) kod završnih razreda,

4. Praktična nastava – osvrt na realizaciju fonda sati kod završnih razreda,

5. Pedagoške mjere,

6. Prijedlog za donošenje pedagoške mjere isključenja učenice iz škole,

7. Natjecanje učenika „WorldSkills Croatia 2025.“ – državno natjecanje - informacija,

8. Razno

**Točka 1)**

Otvara se rasprava glede teksta zapisnika 7. sjednice Nastavničkog vijeća održane 28. veljače 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Ravnateljica moli razrednike završnih razreda da iznesu podatke o realizaciji sati:

3.2 razred – razrednica Lj.V.

- odstupanja su u predmetima hrvatski jezik (-4), etika (-5), engleski jezik za konobare (-9), engleski jezik za slastičare (-6), povijest hrvatske kulturne baštine (-5), Organizacija poslovanja ugostiteljskih poduzeća (-7).

3.3 razred – razrednik M.N.

- odstupanja su u predmetima gospodarska matematika (-5), povijest hrvatske kulturne baštine (-8), Organizacija poslovanja ugostiteljskih poduzeća (-6).

3.4 razred – razrednica M.K.

- odstupanja su u predmetima engleski jezik (-6) i poznavanje robe i prehrana (-5)

4.1 razred – razrednica V.B.

- odstupanja su u predmetima njemački jezik (-7), vjeronauk (-6), etika (-8), promet i putničke agencije (-5), računovodstvo ( -4), engleski jezik (-7), recepcijsko poslovanje (-6).

4.2 razred – razrednica K.K.

- odstupanja su u predmetima hrvatski jezik (-4), etika (-4), talijanski jezik (-7), ugostiteljsko posluživanje vježbe -6), kuharstvo vježbe (-10).

Nastavnici ističu da je problem u realizaciji sati nastao najviše radi praznika i blagdana koji ove godine padaju na dane ponedjeljak i petak.

**Točka 3)**

Ravnateljica moli razrednike da iznesu osvrt na negativne ocjene po predmetima (kritični) kod završnih razreda.

Razred 3.3 – učenik A.M. ima veliki broj negativnih ocjena kao i neopravdanih sati, a u posljednje vrijeme ne dolazi na nastavu

Razred 3.4 – učenici T.C. (njemački jezik) i E.K. (hrvatski jezik, engleski jezik, njemački jezik i poznavanje robe i prehrana)

Razred 4.1 – učenik A.A. ima veliki broj negativnih ocjena, a i često izostaje s nastave.

**Točka 4)**

Ravnateljica moli voditeljicu praktične nastave I.Š. da iznese osvrt na realizaciju fonda sati praktične nastave kod završnih razreda. Profesorica ističe da se realizacija odvija prema planu.

**Točka 5)**

Ravnateljica moli razrednike da predlože pedagoške mjere opomene pred isključenje:

1.2 razred

J.M.T. – pedagoška mjera izriče se radi 113 neopravdanih sati

1.4 razred

L.C. – pedagoška mjera izriče se zbog 88 neopravdanih sati

2.4 razred

N.S. – pedagoška mjera izriče se jer je učenik pušio wiip na satu Poznavanja robe i prehrana

3.4 razred

L.S. – pedagoška mjera izriče se radi 277 neopravdanih sati

Članovi Nastavničkog vijeća jednoglasno izglasavaju pedagoške mjere opomene pred isključenje.

**Točka 6)**

Pedagoginja J.B.A. iznosi prijedlog za donošenje pedagoške mjere isključenja učenice K.H. iz škole. Pedagoška mjera isključenja učenice 2.2 razreda izriče se radi osobito teškog neprihvatljivog ponašanja, sukladno članku 3. stavku 5. te neopravdanog izostajanja s nastave sukladno članku 4. stavku 1. Pravilnika o kriterijima za izricanje pedagoških mjera. Djelatnica Centra za pružanje usluga u zajednici Rijeka (gdje je smještena učenica) redovito je obavještavana kako bi pokušali zajednički pronaći adekvatno rješenje s ciljem otklanjanja uzroka neprihvatljivog ponašanja učenice u školi. Razrednik je u nekoliko navrata bio u kontaktu s ocem učenice te ga upoznao sa svim informacijama u vezi pohađanja nastave i ponašanja učenice u školi. Učenica je do sada sankcionirana s više pedagoških mjera, no one kao ni ostali pokušaji razrednika i stručne službe nisu urodile plodom te je učenica nastavila sa izostajanjem s nastave, iako je u više navrata upozorena na posljedice, odnosno mogućnost izricanja pedagoške mjere isključenja.

Sukladno svemu navedenom, Nastavničko vijeće odlučuje da su ispunjeni zakonski uvjeti za izricanje pedagoške mjere isključenja.

O pedagoškoj mjeri isključenja obaviještena je i predsjednica Vijeća učenika Z.U..

**Točka 7)**

Ravnateljica daje informaciju vezano za natjecanje učenika „WorldSkills Croatia 2025.“ Profesorica N.M.P. i učenica K.B. (3.2 razred) natječu se u disciplini Ugostiteljsko posluživanje koje će se održati u Zagrebu od 09. travnja do 11. travnja.

**Točka 8)**

Ravnateljica obavještava nastavnike da se svaka izvan učionička nastava mora upisati u e-dnevnik unutar 48 sati. Izvješće mora biti poslano razrednicima i ravnateljici.

Ravnateljica podsjeća nastavnike da uredno vode e dnevnik koji će stručna služba pregledati. Osobito obratiti pozornost da su upisane pedagoške mjere učenika i svi zapisnici.

Razrednica A.S. čita molbu majke učenice P.A. da joj se dozvoli odlazak s nastave ponedjeljkom i četvrtkom poslije 5. sata radi treninga u Gimnastički klub Rijeka. S obzirom da je je učenica redovita i uspješna na nastavi, Nastavničko vijeće se slaže da učenica izostane s nastave.

Profesorica A.Ž. postavlja pitanje Nastavničkom vijeću vezanu uz učenicu S.Č. koja je odlukom razrednog vijeća od 16. prosinca upućena na polaganje razrednog ispita. Obzirom da učenica ne pohađa školu ipak je obavezna dolaziti na vježbe kuharstva i obavljati praktičnu nastavu.

Ravnateljica daje obavijest da su u Narodnim novinama izašle odluke o uvođenju strukovnog kurikula za stjecanje kvalifikacije za nova zanimanja Kuhar /kuharica, slastičar / slastičarka, tehničar / tehničarka za ugostiteljstvo, tehničar posluživanja/ tehničarka posluživanja u sektoru Turizam i ugostiteljstvo.

Ravnateljica izvještava da smo od županije smo dobili dopis u kojem su nam smanjili upisnu kvotu za zanimanje Tehničar za ugostiteljstvo i to na 24 učenika.

Ravnateljica se obraća Nastavničkom vijeću i govori da će iduće godine krenuti strukovna reforma i da će se započeti sa modularnom nastavom.

Profesorica K.G. informira Nastavničko vijeće da se dodatni obrazovni materijali za modularnu nastavu nalaze na laptopu u zbornici u Kumičićevoj.